15ê hezîrane de 16 rojnamegerê kurdî Amed de bi sûcdarîya 'propaganda û endamîya rêxistine' ameybî tepiştene.
16 rojnamegerê ke ameyî tepiştene nameyê înan wina yê: Mudira Jinnewsî Safîye Alagaş, Hemserekê DFGyî Serdar Altan, Edîtorê MA Azîz Oruç, Mudirê Karanê Nuşteyî yê Xwebûnî Mehmet Alî Ertaş û Zeynel Abîdîn Bulut, Omer Çelîk, Mazlum Dogan Guler, Îbrahîm Koyûncû, Neşe Toprak, Elîf Ungur, Abdûrrahman Oncu, Sûat Dogûhan, Remziye Temel, Ramazan Gecîken, Lezgîn Akdenîz û Mehmet Şahîn.
Mudira Jinnewsî Safîye Alagaş Zîndanê Amedî ra mesajêk şawit.
Alagaşe mesajê xo de wina vat: ''Ma zaf hol ê, moralê ma zaf hol o. Ma seba karê xo rojnamegerîye ra ameyî tepiştene. La wa hol bizanîyo ke qet yew teda û zulm nêeşkenê qelema cinîyan bişiknê. Ma rojnameger ê, ma do karê rojnamegerîye rê dewam bikerê. Ma her keso ke destekî dano ma, rê zaf sipas kenê. Bi hêvîya rojanê azadan...''
